Увіванне крыжоў і памінальная малітва на могілках у Траецкую суботу. Шумілава, Веліжскі раён, 1986 год. Яшчэ адзін аспект траецкай абраднасці — памінанне продкаў. Вельмі часта па ўсёй Беларусі святкавалі Траецкія Дзяды. Агулам памінальных дзён у асобна ўзятай вёсцы магло быць да шасці на год, асабліва шмат — у паўночнай частцы краіны. У вёсцы Вітунічы Докшыцкага раёна нават зафіксавана прымаўка “Каб сёмы Дзед, дык звёўся б свет”. Маецца на ўвазе, што падрыхтаваць стол на Дзяды — гэта немалыя выдаткі для сялянскай гаспадаркі.